Spermacet
<s>Spermacet ili vorvanj je supstanca koja svojom konzistencijom podsjeća na vosak a nalazi se u istoimenom organu u glavi kita ulješure.</s>

<s>U šupljini glave ulješure nalaze se dvije tone te supstance.</s><s>Na temperaturi ispod 30°C spermacet je krut, a iznad toga postaje tekući.</s><s>U krutom stanju ima veću gustoću nego u tekućem, pa ulješura grijanjem (dovođenjem veće količine krvi u organ ) ili njenim hlađenjem (udisanjem zraka) može mijenjati svoju specifičnu težinu.</s><s>To mu omogućuje da bez velikog napora roni na velike dubine, odnosno izranja iz njih.</s><s>Na taj način štedi kisik u svojim pohodima u dubine.</s>

<s>Vorvanj (spermacet) se koristio prije svega za izradu visokokvalitetnih svijeća koje su davale vrlo jarko svjetlo i nisu dimile.</s><s>Jedna svijeća (mjera za količinu svjetla) je prvobitno u Engleskoj definirana kao svjetlo svijeće koja svojim gorenjem u jednom satu potroši 7,77 g spermaceta.</s><s>Supstanca je bila cijenjena i kao mazivo za osjetljive precizne strojeve.</s><s>Pored toga, služila je kao sirovina za kozmetiku i lijekove.</s><s>Danas je gotovo potpuno zamijenjena uljem od jojobe.</s>

<s>Naziv potječe od stare (i pogrešne) pretpostavke da je spermacet sjemena tekućina ulješure.</s>

<s>Nejestivi životinjski proizvodi</s>

